**ՄԱՏԱԿԱՐԱՐՄԱՆ ՊԱՅՄԱՆԱԳԻՐ**

|  |  |
| --- | --- |
| ք. Երևան | « » --------- 2025թ. |

**«Արդշինբանկ» ՓԲԸ**, այսուհետ` «Գնորդ» (գրանցման համար` 83, գրանցման վկայականի համար` 0394, ՀՎՀՀ` 02566492), ի դեմս վարչության նախագահ Արտակ Անանյանի, ում անունից 17.12.2024թ. տրված թիվ 1600-13085 լիազորագրի հիման վրա հանդես է գալիս Բանկի խնդրահարույց ակտիվների կառավարման դեպարտամենտի ղեկավար Թովմաս Վարժապետյանը, և

**« » ՍՊԸ** , այսուհետ` «Մատակարար», ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_, ով գործում է կանոնադրության հիման վրա, մյուս կողմից,

միասին անվանվելով «Կողմեր», իսկ առանձին նաև` «Կողմ», կնքեցին սույն պայմանագիրը, այսուհետ` «Պայմանագիր» հետևյալի մասին.

1. **ՊԱՅՄԱՆԱԳՐԻ ԱՌԱՐԿԱՆ**
   1. Սույն Պայմանագրի համաձայն Մատակարարը պարտավորվում է Գնորդին սեփականության իրավունքով հանձնել սույն Պայմանագրին կից և դրա անբաժանելի մասը հանդիսացող Հավելված 1-ով սահմանաված քանակին, որակին, արժեքին և այլ բնութագրիչ հատկանիշներին համապատասխանող ապրանք (այսուհետ` Ապրանք), իսկ Գնորդը պարտավորվում է ի սեփականություն ընդունել Ապրանքը և վճարել դրա համար:

Ապրանքի մատակարարումը տեղի է ունենում մինչև \_\_.\_\_.\_\_\_\_թ. ներառյալ, ընդ որում Մատակարարը նախքան Ապրանքի մատակարարումը իրականացնելը պարտավորվում է Գնորդի հետ նախօրոք համաձայնեցնել մատակարարման ժամանակը և այլ պայմանները:

Ապրանքի հանձնում-ընդունումը տեղի է ունենում Մատակարարի կողմից հաստատված հանձնման-ընդունման ակտի հիման վրա, որի հաստատումը Գնորդի կողմից նշանակում է Ապրանքի ընդունում: Ընդ որում, հանձնման-ընդունման ակտի ձևը սահմանվում է սույն Պայմանագրի անբաժանելի մասը հանդիսացող Հավելված 2-ով:

* 1. Մատակարարը պարտավորվում է իրականացնել Ապրանքի տեղափոխումը մինչև Գնորդի կողմից սահմանված վայր, այն է` Գ. Լուսավորիչի 13: Կողմերը համաձայնվում են, որ սույն կետով սահմանված տեղափոխման ծախսերը ներառված են Ապրանքի արժեքի մեջ:
  2. Հաշվի առնելով Ապրանքի առանձնահատկությունները, Մատակարարը պարտավորվում է անհրաժեշտության դեպքում ապահովել դրա պատշաճ փաթեթավորումը այնպես, որ Ապրանքը Գնորդին մատակարարելու ընթացքում չփոփոխվեն դրա քանակական և որակական հատկանիշները:
  3. Մատակարարը պարտավորվում է առկայության դեպքում Գնորդին տրամադրել Ապրանքին վերաբերող բոլոր այնպիսի փաստաթղթերը և պատկանելիքները, որոնք անհրաժեշտ են դրա բնականոն և իրավաչափ օգտագործման համար:

1. **ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**
   1. *Մատակարարը պարտավորվում է`*
      1. Գնորդին հանձնել Հավելված 1-ում նշված բնորոշիչներին (տեսակ, քանակ և այլն), որակին, պիտանիությանը համապատասխանող, երրորդ անձանց իրավունքներով չծանրաբեռնված, Պայմանագրի այլ պայմաններին համապատասխանող Ապրանք, ինչպես նաև դրա իրավաչափ և բնականոն օգտագործման համար անհրաժեշտ բոլոր պատկանելիքները և փաստաթղթերը.
      2. Ապրանքը հանձնել Գնորդին Պայմանագրով սահմանված վայրում և ժամկետներում.
      3. Ապրանքի առաքումը դանդաղեցնող կամ հետագայում նման վտանգ ստեղծող իրավիճակների առաջացման դեպքում այդ մասին անհապաղ գրավոր ձևով տեղյակ պահել Գնորդին.
      4. Ապահովել մատակարարվող Ապրանքի նոր լինելը, գործարանային վիճակը և լիարժեք կոմպլեկտայնությունը, ինչպես նաև համապատասխանությունը Կողմերի փոխադարձ համաձայնությամբ որոշված արտաքին տեսքին և ֆունկցիոնալությանը.
      5. Գնորդի պահանջով 15 (տասնհինգ) աշխատանքային օրվա ընթացքում անհատույց փոխարինել անորակ կամ արտադրական խոտան ունեցող Ապրանքը կամ դրա մասը, առկայության դեպքում լրացնել պակասուրդը, կամ դրա անհնարինության դեպքում` համաչափորեն նվազեցնել Ապրանքի գինը.

* + 1. Գնորդի պահանջով 10 (տասը) աշխատանքային օրվա ընթացքում ապահովել առաքված Ապրանքի անհատույց թերությունների վերացումը երաշխիքային ժամկետի ընթացքում: Երաշխիքային սպասարկման ժամկետը սահմանվում է սույն պայմանագրի 8.1 կետով և սկսում է համապատասխան հանձնման-ընդունման ակտի երկկողմանի հաստատման պահից:
  1. *Մատակարար իրավունք ունի`*
     1. Ապրանքը Պայմանագրի պայմաններին համապատասխան մատակարարելու դեպքում պահանջել Գնորդից ընդունել Ապրանքը և վճարել իրեն սույն Պայմանագրով նախատեսված կարգով և ժամկետներում:
  2. *Գնորդը պարտավորվում է`*
     1. Ժամանակին ընդունել Պայմանագրի պայմաններին համապատասխան մատակարարված Ապրանքը.
     2. Ժամանակին կատարել Պայմանագրի պայմաններին համապատասխան մատակարարված Ապրանքի համար Պայմանագրով նախատեսված վճարումը.

* + 1. Երաշխիքային ժամկետի գործողության ընթացքում մատակարարված Ապրանքում խնդիրներ, առաջանալու/հայտնաբերելու դեպքում տեղեկացնել այդ մասին Մատակարարին` հայտնաբերման օրվանից 10 (տասը) աշխատանքային օրվա ընթացքում:
  1. *Գնորդն իրավունք ունի`*
     1. Չհաստատելու համապատասխան հանձնման-ընդունման ակտը և չվճարելու Ապրանքի համար, եթե այն ունի թերություններ կամ մատակարարվել է պակասուրդով, իսկ եթե սույն Պայմանագրի շրջանակներում կատարվել է Պայմանագրի մասնակի կամ ամբողջական վճարում, ապա նաև հետ ստանալ նման վճարված գումարը,
     2. Միակողմանի հրաժարվել Պայմանագիրը կատարելուց, եթե Մատակարարը խախտում է Պայմանագրով սահմանված մատակարարման ժամկետները ավելի քան 5 (հինգ) աշխատանքային օրով, իսկ եթե սույն Պայմանագրի շրջանակներում կատարվել է Պայմանագրի մասնակի կամ ամբողջական վճարում, ապա նաև հետ ստանալ նման վճարված գումարը.
     3. Ապրանքն ընդունելու կամ, առկայության դեպքում, երաշխիքային ժամկետում այն օգտագործելու ժամանակ
     4. թերություններ հայտնաբերելու դեպքում, իր ընտրությամբ, Մատակարարից պահանջել 10 (տասը) աշխատանքային օրվա ընթացքում անհատույց վերացնել Ապրանքի թերությունները, համաչափ պակասեցնել Ապրանքի գինը, կամ հատուցել Ապրանքի թերությունների վերացման համար իր կրած ծախսերը.
     5. Ապրանքի որակին առաջադրվող պահանջների էական խախտումների դեպքում (չվերացվող թերությունների, ինչպես նաև այնպիսի թերությունների, որոնք չեն կարող վերացվել առանց անհամաչափ ծախսերի կամ ժամանակի կորստի, կամ այնպիսիք, որոնք բազմիցս կամ կրկին ի հայտ են գալիս դրանք վերացնելուց հետո, և նման բնույթի այլ թերություններ) իր ընտրությամբ` հրաժարվել Պայմանագիրը կատարելուց և պահանջել վերադարձնելու Ապրանքի համար վճարված գումարը կամ պահանջել 5 (հինգ) աշխատանքային օրվա ընթացքում փոխարինելու անպատշաճ որակի Ապրանքը` Պայմանագրին համապատասխանող որակի Ապրանքով, կամ միակողմ լուծել սույն Պայմանագիրը և պահանջել վերադարձնել թերություններով կամ ամբողջ Ապրանքի համար Պայմանագրով վճարված գումարները.
     6. Անկոմպլեկտ Ապրանք հանձնելու դեպքում, իր ընտրությամբ, Մատակարարից պահանջել 5 (հինգ) աշխատանքային օրվա ընթացքում կոմպլեկտավորելու Ապրանքը, կամ համաչափ պակասեցնելու Ապրանքի գինը կամ հատուցելու Ապրանքը կոմպլեկտավորելու համար իր կրած ծախսերը կամ հրաժարվել չկոմպլեկտավորված ամբողջ Ապրանքն ընդունելուց կամ միակողմ լուծել սույն Պայմանագիրը և պահանջել վերադարձնել չկոմպլեկտավորված կամ ամբողջ Ապրանքի համար Պայմանագրով վճարված գումարները.
     7. Մատակարարին չծանուցելով հրաժարվել սույն Պայմանագրով ստանձնած պարտավորությունների խախտմամբ մատակարարված Ապրանքն ընդունելուց և/կամ դրա համար վճարելուց, իսկ Ապրանքի համար արդեն վճարած լինելու դեպքում` պահանջել վերադարձնել Պայմանագրով վճարված գումարը.
     8. Ապրանքի օգտագործման ընթացքում թերությունների և Հավելված 1-ում նշված Ապրանքի բնորոշիչների անհամապատասխանության վերաբերյալ գրավոր ձևով տեղեկացնել Մատակարարին.
     9. Ապրանքի օգտագործման ընթացքում թերություններ և/կամ Պայմանագրում, այդ թվում` Հավելված 1-ում նշված Ապրանքի բնորոշիչների և/կամ Ապրանքին կից տրամադրված տեխնիկական փաստաթղթերում նշված պայմաններին անհամապատասխանության հետ կապված պահանջներ ներկայացնել Մատակարարին:

1. **ԱՊՐԱՆՔԻ ԳՆԻ ՎՃԱՐՄԱՆ ԿԱՐԳԸ**

Սույն Պայմանագրի գինը Գնորդի կողմից ենթակա է վճարման Մատակարարի կողմից ներկայացված համապատասխան հանձնման-ընդունման ակտը հաստատելու օրվանից 5 (հինգ) աշխատանքային օրվա ընթացքում անկանխիկ` սույն Պայմանագրի 9-րդ կետով սահմանված բանկային հաշվեհամարին փոխանցում իրականացնելու միջոցով:

* 1. Ցանկացած դեպքում, Գնորդի կողմից Ապրանքի գնի վճարման պարտավորությունը համարվում է պատշաճ կատարված Գնորդի կողմից համապատասխան գումարի փոխանցման պահից` անկախ Մատակարարի հաշվեհամարին դրանց ստացման պահից:

1. **ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**
   1. Պայմանագրի խախտման համար Կողմերը պատասխանատվություն են կրում Հայաստանի Հանրապետության օրենսդրությամբ սահմանված կարգով և չափերով:
   2. Պայմանագրում նշված Ապրանքի առաքման և/կամ վերանորոգման, թերությունների վերացման և/կամ փոխարինման և/կամ կոմպլեկտավորման ժամկետը խախտելու համար Գնորդը իրավունք ունի Մատակարարից պահանջելու վճարել տույժ` Ապրանքի գնի 0.1% (զրո ամբողջ մեկ տասնորդական տոկոսի) չափով` յուրաքանչյուր ուշացված օրվա համար:
   3. Եթե Մատակարարն Ապրանքի մատակարարման ժամանակահատվածում հրաժարվում է Պայմանագիրը կատարելուց, ապա Գնորդը իրավունք ունի Մատակարարից պահանջելու վճարել տուգանք` Պայմանագրով նախատեսված Ապրանքի ընդհանուր գումարի 5 (հինգ) տոկոսի չափով, ինչպես նաև վերադարձնել վճարված կանխավճարը (առկայության դեպքում) և ամբողջ ծավալով հատուցել վերջինիս կրած վնասները:
   4. Տույժերի վճարումն ու վնասների հատուցումը չի ազատում Կողմերին Պայմանագրով նախատեսված իրենց պարտավորությունների կատարումից:
2. **ԳԱՂՏՆԻՈՒԹՅՈՒՆ**
   1. Պայմանագրի պայմաններին, Պայմանագրից բխող գործողություններին, կամ Պայմանագրի վերաբերյալ բանակցություններին առնչվող` Կողմերի միջև փոխանակված ողջ տեղեկատվությունը, բացառությամբ զանգվածային տեղեկատվության միջոցներում առկա տեղեկատվության (եթե այդպիսին առկա է), գաղտնի է և չի կարող տրամադրվել որևէ երրորդ կողմի, բացառությամբ օրենքով նախատեսված դեպքերի:
   2. Մատակարարը պարտավոր է չօգտագործել սույն պայմանագրով սահմանված պարտականություններն իրականացնելիս իրեն հայտնի դարձած տեղեկատվությունը:
   3. Մատակարարը պարտավոր է Պայմանագրի կատարման ընթացքում, ինչպես նաև դրա դադարեցումից հետո, պահպանել տեղեկատվության գաղտնիությունը և ապահովել գաղտնիության պատշաճ պաշտպանությունը, չհրապարակել, չտրամադրել երրորդ անձանց տեղեկատվության փոխանցման որևէ եղանակով բանկային և ցանկացած այլ գաղտնիք համարվող տեղեկությունները, բացառությամբ օրենքով նախատեսված դեպքերի:
   4. Կողմերից յուրաքանչյուրը մյուս կողմի գաղտնի տեղեկատվությունը պաշտպանելու համար պետք է գործադրի այնպիսի ջանքեր, ինչպիսին կգործադրեր իր իսկ նման տեղեկատվության պաշտպանության համար:
   5. Օրենքով սահմանված կարգով համապատասխան իրավասու մարմնի պահանջով Պայմանագրին, Պայմանագրի մյուս կողմին առնչվող որևէ տեղեկատվություն տրամադրելու անհրաժեշտության դեպքում, տրամադրող կողմը պարտավոր է Պայմանագրի մյուս կողմին 24 (քսանչորս) ժամվա ընթացքում տեղեկացնել դրա մասին, եթե դա չի հակասում Հայաստանի Հանրապետության օրենսդրությանը:
   6. Կողմերը պարտավորովում են սույն պայմանագրի կնքման և կատարման ընթացքում իրենց հայտնի դարձած բոլոր անձնական տվյալները մշակել և պահպանել առաջնորդվելով «Անձնական տվյալների պաշտպանության մասին» օրենքի պահանջներով:
   7. Սույն գլխով նախատեսված Կողմերի պարտավորությունները խախտելու դեպքում խախտող կողմը պարտավոր է հատուցել մյուս կողմին` այդպիսի տեղեկատվության բացահայտման արդյունքում և/կամ առնչությամբ կրած բոլոր վնասները:
3. **ՖՈՐՍ ՄԱԺՈՐ**
   1. Սույնով Մատակարարը հավաստում է, որ սույն Պայմանագրով ստանձնած իր պարտավորությունների ոչ պատշաճ կատարման կամ չկատարման համար կրելու է պատասխանատվություն, նույնիսկ եթե այդպիսի ոչ պատշաճ կատարումը կամ չկատարումը հետևանք են անհաղթահարելի ուժի, այսինքն` տվյալ պայմաններում արտակարգ և անկանխելի հանգամանքների:
   2. Պատվիրատուի գրավոր համաձայնությամբ սույն Պայմանագրով սահմանված համապատասխան ժամկետները կարող են երկարաձգվել անհաղթահարելի ուժի ազդեցության ժամանակահատվածով, սակայն ցանկացած դեպքում, Մատակարարը կարող է ազատվել բացառապես տույժերի և տուգանքների վճարման պարտավորությունից, սակայն ոչ սույն Պայմանագրով ստանձնած պարտավորությունների կատարումից:
   3. Մատակարարը սույնով հավաստում է, որ գիտակցում է, որ սույն Պայմանագրով ստանձնած պարտավորությունները չկատարելու և (կամ) անպատշաճ կատարելու համար պատասխանատու է անկախ մեղքի առկայությունից:
4. **ՀԱԿԱԿՈՌՈՒՊՑԻՈՆ ԿԱՐԳԱՎՈՐՈՒՄՆԵՐ**
   1. Կողմերը սույնով պարտավորվում են պահպանել հակակոռուպցիոն օրենսդրության պահանջները եւ չձեռնարկել որեւէ գործողություն, որով կարող են խախտվել հակակոռուպցիոն օրենսդրության պահանջները, կապված Պայմանագրով նախատեսված իրենց իրավունքների եւ պարտականությունների հետ, այդ թվում (բայց չսահմանափակվելով)` չկատարել առաջարկ, չտալ համաձայնություն, խոստում, չիրականացնել ոչ օրինական վճարումներ, ներառյալ (բայց չսահմանափակվելով) կաշառքը՝ փողի կամ ցանկացած այլ տեսքով, որեւէ ֆիզիկական կամ իրավաբանական անձանց, ներառյալ (բայց չսահմանափակվելով)՝ առեւտրային կազմակերպություններին, իշխանության եւ տեղական ինքնակառավարման մարմիններին ու պաշտոնատար անձանց, մասնավոր ընկերություններին եւ նրանց ներկայացուցիչներին:
   2. Պայմանագրի 7.1. կետով նախատեսված պարտականությունների խախտման դեպքում, խախտումն արձանագրած Կողմն իրավունք ունի միակողմանի արտադատական կարգով հրաժարվելու Պայմանագրի կատարումից: Այս դեպքում չի հատուցվում Պայմանագրի 7.1. կետով նախատեսված պարտավորության խախտում թույլ տված Կողմի վնասները Պայմանագրի՝ սույն կետի համաձայն լուծման դեպքում:
5. **ԱՅԼ ԴՐՈՒՅԹՆԵՐ**
   1. Պայմանագիրն կնքվում և ուժի մեջ է մտնում ստորագրման պահից և գործում է մինչև Կողմերի բոլոր պարտավորությունների ամբողջական ու պատշաճ կատարումը:
   2. Պայմանագրում բոլոր փոփոխությունները և լրացումները կատարվում են գրավոր` լրացուցիչ hամաձայնագրեր կնքելու միջոցով: Սույն Պայմանագրում նշված Կողմերի էլեկտրոնային փոստի հասցեներ կարող են փոփոխվել համապատասխան կողմի կողմից՝ մյուս կողմին փոփոխության մասին գրավոր ծանուցելու միջոցով:
   3. Պայմանագիրը մեկնաբանվում և ղեկավարվում է Հայաստանի Հանրապետության օրենսդրության համաձայն: Պայմանագրի կատարման կամ մեկնաբանման վերաբերյալ ծագած բոլոր վեճերը լուծվում են բանակցությունների միջոցով կամ ՀՀ օրենսդրությամբ սահմանված դատական կարգով:
   4. Սույն Պայմանագիրը կարող է լուծվել Գնորդի կողմից Մատակարարին \*1 ամիս առաջ նախնական գրավոր ծանուցմամբ:
   5. Սույն Պայմանագրի շրջանակներում ցանկացած ծանուցումները և փաստաթղթերի հանձնումը կարող է կատարվել Կողմերի ընտրությամբ առձեռն հանձնելու, էլեկտրոնային փոստի կամ փոստային ծառայության միջոցով սույն Պայմանագրով սահմանված հասցեին պատվիրված նամակ ուղարկելու միջոցով: Ընդ որում, եթե փաստաթղթի հանձնումը կատարվել է փոստային ծառայության միջոցով` սույն Պայմանագրով Կողմին հայտնի վերջին հասցեին, այն համարվում է ստացված, իսկ ծանուցման պարտավորությունը` պատշաճ կատարված, դրա ուղարկման օրվանից 7-րդ աշխատանքային օրը` անկախ դրա փաստացի ստացման հանգամանքից:

Կողմերը համաձայնվում են, որ սույն Պայմանագրի շրջանակներում էլեկտրոնային եղանակով փոխանակվող ցանկացած տեղեկատվություն պետք է լինի բավարար չափով պաշտպանված, ներառյալ, բայց չսահմանափակվելով փոխանակվող փաստաթղթերի գաղտնաբառով պաշտպանվածություն, Կողմերի միջև համաձայնեցված էլեկտրոնային փոստի հասցեների հասանելիության սահմանափակում և այլն: Գնորդն իրավունք ունի սահմանելու տեղեկատվության պաշտպանության այլ մեթոդներ և պարտադիր պահանջներ:

* 1. Պայմանագիրը ստորագրող Կողմերի ներկայացուցիչները սույնով հաստատում են, որ ունեն բոլոր անհրաժեշտ համապատասխան լիազորությունները` ներկայացնելու Կողմերին Պայմանագրով նախատեսված հարաբերություններում:
  2. Պայմանագիրը կազմված է հայերենով, երկու օրինակից, որոնք ունեն հավասար իրավաբանական ուժ: Յուրաքանչյուր կողմին տրամադրվում է մեկական օրինակ:

1. **ԵՐԱՇԽԻՔՆԵՐ**
   1. Մատակարարը տրամադրում է Ապրանքի և առկայության դեպքում դրա կոմպլեկտավորող տարրերի որակի երաշխիք 1 (մեկ) տարի ժամկետով: Երաշխիքային ժամկետը սկսվում է համապատասխան հանձնման-ընդունման ակտը երկկողմանի հաստատման պահից:
   2. Առաքված Ապրանքի երաշխիքային սպասարկման ժամկետի ընթացքում Մատակարարը պարտավորվում է՝
      1. Ապրանքում անսարքություններ առաջանալու մասին Գնորդի կողմից տեղեկացվելուց հետո \_\_ (\_\_\_\_\_) աշխատանքային օրվա ընթացքում կատարել անսարքության պատճառի հետազոտություն.
      2. Ապրանքում անսարքություններ առաջանալու մասին Գնորդի կողմից տեղեկացվելուց հետո` \_\_ (\_\_\_\_\_) աշխատանքային օրվա ընթացքում սեփական միջոցների հաշվին կատարել Ապրանքի անսարքության վերացում կամ փոխարինում Պայմանագրում նշված բնորոշիչներին, որակին, պիտանիությանը և/կամ այլ պայմաններին համապատասխանող ապրանքով, բացառությամբ Պայմանագրի 8.2.3 կետով նախատեսված դեպքերի.
      3. եթե անսարքությունը հնարավոր չէ վերացնել առանց արտադրող կազմակերպության միջամտության, կատարել Ապրանքի վերանորոգումը և/կամ փոխարինումը Ապրանք արտադրող կազմակերպությունում: Այս դեպքում Մատակարարը տեղեկացնում է Գնորդին Ապրանքի վերանորոգման կամ փոխարինման ժամկետների մասին, որը չի կարող գերազանցել 30 (երեսուն) աշխատանքային օրը.
      4. Գնորդի պահանջը ներկայացնելու պահից 5 (հինգ) աշխատանքային օրվա ընթացքում հնարավորության սահմաններում, Գնորդին ժամանակավոր տրամադրել համարժեք կամ ավելի բարձր մոդելի Ապրանք` մինչև սույն Պայմանագրով նախատեսված ժամկետներում Ապրանքի կամ նրա մասերի վերանորոգման կամ փոխարինման ավարտը.
      5. Երաշխիքային սպասարկման ժամկետի ընթացքում անսարք Ապրանքը տեղափոխել իր ուժերով և հաշվին:
   3. Պայմանագրի 8-րդ գլխով սահմանված երաշխիքային պայմանները չեն գործում, եթե անսարքության պատճառ է հանդիսացել Գնորդի կամ երրորդ անձանց գործողությունները կամ անգործությունը։
   4. Ապրանքի (կոմպլեկտավորող տարրի) փոխարեն, որում երաշխիքային ժամկետի ընթացքում հայտնաբերվել են թերություններ, Գնորդին հանձնված այլ ապրանքի (կոմպլեկտավորող տարրի) նկատմամբ սույն Պայմանագրով սահմանված երաշխիքային ժամկետը սկսում է հաշվարկվել սկզբից:

**9. ԿՈՂՄԵՐԻ ԻՐԱՎԱԲԱՆԱԿԱՆ ՀԱՍՑԵՆԵՐԸ ԵՎ ՎԱՎԵՐԱՊԱՅՄԱՆՆԵՐԸ**

|  |  |
| --- | --- |
| **Գնորդ`**  **«Արդշինբանկ» ՓԲԸ**  ք. Երևան, Գ. Լուսավորչի 13  ՀՎՀՀ 02566492  Էլ. Փոստ`  Թ/Հ 103002102475  ՀՀ կենտրոնական բանկ  Խնդրահարույց ակտիվների կառավարման դեպարտամենտի ղեկավար `  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Թ.Վարժապետյան**  **Կ.Տ.** | **Մատակարար`**  **« » ՍՊԸ**  հասցե  ՀՎՀՀ  Էլ. Փոստ`  Հ/Հ  Բանկ  «\_\_\_\_\_\_\_\_\_\_\_\_\_\_\_» \_\_\_\_Ը «\_\_\_\_\_\_\_\_\_\_\_\_» մասնաճյուղ    [տնօրեն, լիազորված անձ]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **[անուն, ազգանուն]**  **Կ.Տ.** |

**Հավելված թիվ 1**

**«Արդշինբանկ» ՓԲԸ և « » ՍՊԸ միջև .2025 թվականին կնքված**

**Մատակարարման պայմանագրի**

**ԱՊՐԱՆՔԱՑՈՒՑԱԿ**

|  |  |  |  |  |
| --- | --- | --- | --- | --- |
| Հ/Հ | **Ապրանքի անվանումը (ներառյալ ապրանքանիշը)** | **Միավորի գինը, ՀՀ դրամ** | **Քանակը** | **Ընդհանուր գումարը, ՀՀ դրամ** |
| 1 |  |  |  |  |
|  | **Ընդամենը (ներառյալ հարկերը)** | | |  |

|  |  |
| --- | --- |
| **Գնորդ`**  **«Արդշինբանկ» ՓԲԸ**  ք. Երևան, Գ. Լուսավորչի 13  ՀՎՀՀ 02566492  Թ/Հ 103002102475  ՀՀ կենտրոնական բանկ  Խնդրահարույց ակտիվների կառավարման դեպարտամենտի ղեկավար `  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Թ.Վարժապետյան  **Կ.Տ.** | **Մատակարար`**  **« » ՍՊԸ**  հասցե  ՀՎՀՀ  Հ/Հ  Բանկ  «\_\_\_\_\_\_\_\_\_\_\_\_\_\_» \_\_\_\_Ը «\_\_\_\_\_\_\_\_\_\_\_\_\_\_» մասնաճյուղ    [տնօրեն, լիազորված անձ]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **[անուն, ազգանուն]**  **Կ.Տ.** |

**ՀԱՆՁՆՄԱՆ-ԸՆԴՈՒՆՄԱՆ ԱԿՏ**

|  |  |
| --- | --- |
| ք. Երևան | «\_\_»\_\_\_\_\_\_\_\_\_\_\_\_\_\_\_\_, 2025թ. |

**«Արդշինբանկ» ՓԲԸ**, այսուհետ` «Գնորդ», ի դեմս վարչության նախագահ Արտակ Անանյանի, ում անունից լիազորագրի հիման վրա հանդես է գալիս Աշոտ Բադալովը, և

**«----------------» ՍՊԸ**, այսուհետ` «Մատակարար», ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_, ով գործում է \_\_\_\_\_\_\_\_\_\_\_\_\_\_\_\_\_\_\_\_\_ հիման վրա, մյուս կողմից,

միասին անվանվելով «Կողմեր», իսկ առանձին նաև` «Կողմ»,

Հիմք ընդունելով Կողմերի միջև \_\_.\_\_.\_2025թ. կնքված Մատակարարման պայմանագիրը (այսուհետ` «Պայմանագիր»), կնքեցին սույն հանձնման-ընդունման ակտը (այսուհետ` «Ակտ»), հետևյալի մասին.

1. Սույնով Գնորդն ընդունում է Մատակարարի կողմից մատակարարված Ապրանքը և հաստատում է, որ դրա կապակցությամբ առարկություններ չունի:
2. Սույն Ակտի 1-ին կետում նշված հավաստումը որևէ կերպ չի սահմանափակում Գնորդի իրավունքը հետագայում վկայակոչելու մատակարարված Ապրանքում հայտնաբերված թաքնված թերությունները, որոնք սույն Ակտի ստորագրման պահին չէին կարող նրա կողմից հայտնաբերվել:

Սույն Ակտի 1-ին կետում նշված հավաստումը որևէ կերպ չի սահմանափակում Գնորդի` Պայմանագրի 8-րդ կետով սահմանված Երաշխիքային ժամկետում պահանջներ ներկայացնելու իրավունքը:

1. Կողմերի վավերապայմանները`

|  |  |
| --- | --- |
| **Գնորդ`**  **«Արդշինբանկ» ՓԲԸ**  ք. Երևան, Գ. Լուսավորչի 13  ՀՎՀՀ 02566492  Թ/Հ 103002102475  ՀՀ կենտրոնական բանկ  **Կ.Տ.** | **Մատակարար`**  **«---------------------» ՍՊԸ**  հասցե  ՀՎՀՀ  Հ/Հ  Բանկ  «\_\_\_\_\_\_\_\_\_\_\_\_\_\_\_» \_\_\_\_Ը «\_\_\_\_\_\_\_\_\_\_\_\_\_» մասնաճյուղ    [տնօրեն, լիազորված անձ]  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **[անուն, ազգանուն]**  **Կ.Տ.** |